《赋丈室碧玉壶善甫赋诗铎亦奉和二首 其二》
金朝·路铎

随人作计鱼千里，知命无忧鸟一天。碧落云深堪避世，九华烟暖可忘年。

平章万有归玄览，收拾方心入大圆。上界真人自官府，不妨聊作橘中仙。

作者简介：（?—1214）冀州人，字宣叔。路伯达子。章宗时，为左三部司正，上书言事，召见便殿，迁右拾遗。累官景州刺史。后为孟州防御使。蒙古兵破城，投沁水死。